ওই কবিতায় মোসাহেবির যে চমৎকার চিত্র আঁকা হয়েছে- তার চেয়েও নাছোড়বান্দা মোসাহেব বা চাটার দলের অভ্যুদয় ঘটেছে এই দেশে। এই ‘হনুমান আর অপদেব’কুল শাসক শ্রেণীকে শুধু জনগণ থেকেই বিচ্ছিন্ন করেনি- সব বাস্তবতা থেকে বিচ্ছিন্ন করে একটা পরাবাস্তব বা কল্পনার জগতে পৌঁছে দিয়েছে। মিথ্যা প্রশংসা ও কল্পনার ফানুস উড়িয়ে নিজেদের রাজাকে ন্যাংটা বানিয়ে রাস্তায় নামিয়ে দিয়েছে। রাজার গায়ে পোশাক নেই, অথচ মোসাহেব বলছে, কী চমৎকার পোশাক রাজা মশাইয়ের গায়ে!